De ti bud (film fra 1956)

De ti bud (originaltittel The Ten Commandments) er en amerikansk bibelsk storfilm fra , produsert og regissert av Cecil B. DeMille. Filmen ble fotografert med VistaVision og distribuert av Paramount Pictures. De ti bud er basert på fire separate verk, henholdsvis Prince of Egypt av Dorothy Clarke Wilson, Pillar of Fire av J.H. Ingraham, On Eagle's Wings av A.E. Southon og Andre Mosebok. Filmen dramatiserer den bibelske fortellingen om Moses – som i filmen fremstilles som en egyptisk prins – som leder israelittene ut av Egypt. Etter at folket har unnsluppet, åpenbarer Gud seg for Moses på Sinaifjellet og gir ham de ti bud. Charlton Heston spiller hovedrollen som Moses, mens Yul Brynner, Anne Baxter, Edward G. Robinson, Yvonne De Carlo, Debra Paget og John Derek spiller andre bibelskikkelser.

Handling 

Filmen handler om Moses (Charlton Heston), en av Israels stamfedre. Han vokste opp i luksus som broren til faraoen Seti I (Cedric Hardwicke), mens resten av hans folk levde som slaver i Egypt. Kort tid etter at Josva (John Derek) bønnfaller Moses om å frigjøre sitt folk, blir Moses befalt av Gud til å lede israelittene ut av Egypt. Under vandringen klatrer Moses opp til toppen av Sinaifjellet hvor han mottar de ti bud fra Gud. Men når folket fortsetter å leve i synd, blir de tvunget til å vandre i ørkenen i 40 år. Når de endelig innser at de må adlyde budene, finner de veien til Jordanelven og det lovende land.

Om filmen 

Filmen ble spilt inn i Egypt, på Sinaifjellet og på Sinaihalvøya, og det var DeMilles siste og mest suksessfulle prosjekt.

Filmen hadde kinopremiere i USA 5. oktober 1956. På det tidspunktet var De ti bud tidenes dyreste filmproduksjon. Filmen ble nominert til sju Oscar-priser, blant annet for beste film og beste klipping. John P. Fulton vant Oscar for beste spesialeffekter for effektarbeidet i filmen. Heston ble i tillegg nominert til en Golden Globe for sin rolleskildring. Ifølge Guinness rekordbok er De ti bud fremdeles historiens 7. mest innbringende film justert for inflasjon.

De ti bud ble innlemmet i National Film Registry i 1999, et utvalg av filmer til bevaring i det amerikanske nasjonalbiblioteket Library of Congress. Det amerikanske filminstituttet har kåret filmen til den 10. beste storfilmen fra USA. Hestons rollefigur Moses ble også kåret til filmhistoriens 43. beste helteskikkelse.

Medvirkende 
 Charlton Heston som Moses
 Yul Brynner som Ramses II
 Anne Baxter som Nefertari
 Edward G. Robinson som Dathan
 Yvonne De Carlo som Sephora
 Debra Paget som Lilia
 John Derek som Josva
 Cedric Hardwicke som Seti I
 Nina Foch som Bithiah
 Martha Scott som Yochabel
 Judith Anderson som Memnet
 Vincent Price som Baka
 John Carradine som Aron
 Olive Deering som Mirjam
 Douglass Dumbrille som Jannes
 Frank de Kova som Abiram
 Henry Wilcoxon som Pentaur
 Eduard Franz som Jetro
 Donald Curtis som Mered
 Lawrence Dobkin som Kaleb
 H. B. Warner som Amminadab
 Julia Faye som Elisheba
 Lisa Mitchell som Jetros datter
 Noelle Williams som Jetros datter
 Joanna Merlin som Jetros datter
 Pat Richard som Jetros datter
 Joyce Vanderveen som Jetros datter
 Diane Hall som Jetros datter
 John Miljan som den blinde
 Francis McDonald som Simon
 Ian Keith som Ramses I
 Paul De Rolf som Eleasar
 Woody Strode som Etiopias konge
 Tommy Duran som Gershom
 Eugene Mazzola som Ramses' sønn
 Ramsay Hill som Korah
 Joan Woodbury som Korahs kone
 Esther Brown som prinsesse Tharbis

Referanser

Litteratur

Eksterne lenker 
 

Filmer fra 1956
Dramafilmer fra USA
Engelskspråklige filmer
Filmer basert på bøker
Filmer bevart i USAs nasjonale filmregister
Filmer lagt til Egypt